རྫོགས་ཆེན་ལེའུ་འོག་མའི་འགྲེལ་པ་གསལ་བྱེད་འཕྲུལ་གྱི་སྒྲོན་མེད་བཞུགས་པར་དགེ ། །།

ཨེ་མ་ཧོ།མཁའ་ལྟར་ཀུན་གསལ་ཤེས་རབ་རྣོན་པོའི་སྤྱན།མ་མཐོང་ཤེས་བྱ་བདག་མེད་མངོན་ནས་གཟིགས།བརྩེ་བའི་ཚད་ལྡན་དྲིན་ཅན་བླ་མ་ལ།འཁོར་བ་སྒྲོལ་ཕྱིར་བདག་ཉིད་ཕྱག་འཚལ་ལོ།མན་ངག་རྫོགས་ཆེན་ལྟ་བ་ཏོག་བབ་ལུང་།གསལ་བྱེད་འཕྲུལ་གྱི་སྒྲོན་མེད་ཞིབ་དབྱེ་བ།ཕུལ་ཕྱིན་ཡང་དག་གཤེན་ལ་མི་སྨྲས་ཀྱང་།ལམ་བརྩོན་རྨོངས་པ་རྗེས་འབྲིང་དོན་ཆེད་དུ།རྫོགས་ཆེན་གསེར་སྦྲམ་ལྡེ་དམིག་བཀྲོལ་བའོ།གསུམ་པ་ལེའུ་གསུམ་ལ།ཕྱག་འཚལ་བ་དང་།ངེས་ཚིག་གི་གཞུང་བཀྲོལ་བ་དང་།སྨོན་ལམ་གྱི་མདོར་བསྟན་པའོ།དང་པོ་ལ།རྩོད་བྲལ་ལྷུན་གྲུབ་

དམིགས་མེད་བོན་གྱི་སྐུ།ཅེས་པས་རྩོད་བྲལ་ནི་སེམས་ཉིད་གཞིའི་གནས་ལུགས་ལ།སངས་རྒྱས་སྒོམ་པོའི་མཛད་དུ་མེད།སེམས་ཅན་སྒྲེ་མོ་ཡི་བཅོས་སུ་མེད་པའོ།ལྷུན་གྲུབ་ནི་རྒྱུ་རྐྱེན་གང་ལ་ཡང་མ་འབྱུང་བས།གསལ་ལ་རྟོག་མེད་དུ་ཡེ་ནས་གནས་པའོ།དམིགས་མེད་ནི་དཔེ་དང་ཚིག་གི་མཚོན་དུ་མེད་པའོ།བོན་གྱི་སྐུ་ཅེས་པ་ནི་སྣང་སེམས་ཀྱི་བོན་ཐམས་ཅད་ངོ་བོ་དེ་བཞིན་དུ་གནས་པའོ།རང་འབྱུང་རིག་པའི་དབྱིངས་ལ་ཕྱག་འཚལ་ལོ།ཅེས་པས།རང་འབྱུང་ནི་རང་མཚན་བློ་ཡི་བསྒྱུར་དུ་མེད་པ་སྟེ།རྟོག་ཡང་སྟོང་གསལ་འཛིན་མེད།མ་རྟོག་ཡང་སྟོང་གསལ་འཛིན་མེད་དུ་

ཡེ་ནས་གནས་པའོ།རིག་པ་ནི་ཡུལ་གསལ་ལ་མི་གཡོ་བ།དབྱིངས་ནི་གསལ་ལ་མི་གཡོ་བ་དེ་བོན་རྣམས་ལ་མཉམ་ཞིགས་གདལ་པས།བོན་ཉིད་ཀྱི་དབྱིངས་ཞེས་བྱའོ།ཕྱོགས་ནི་འཁོར་འདས་དང་བསྒོམ་རིམ་བདག་མེད་གཅིག་ལ་མཉམ་པའི་དོན།འཚལ་ནི་གང་ཟག་གི་བློ་ལ།དེ་ཉིད་མངོན་དུ་འཆར་བའི་ཕྱོར་རོ།ལོ་ནི་མི་གཡོ་མི་འཛིག་མི་ལྷོད་པའི་ཕྱིར་རོ།དེ་ལྟར་ཐོག་མ་རྩོད་བྲལ་བོན་སྐུ་ལ།ཕྱག་འཚལ་བར་བསྟན་པའོ།གཉིས་པ་ལ།མཐའ་མ་མདོར་རུ་བསྡུས་པའི་གཟེར་འདེབས་ལ།ཅེས་པས།འདི་ན་མར་ལ་གྲངས་ཞིབ་ཏུ་དབྱེ་བ་མདོར་བསྡུས་ཀྱི་ལེའུ་འབྱུང་སྟེ།དོན་གྱི་ས་གཅད་ལྔ་རུ་གཏན་ལ་དབབ།ཅེས་པས།དེ་ལ་ཡང་དོན་མི་ནོར་བའི་ཕྱིར་རུ།ས་བཅད་ལྔ་འབྱུང་སྟེ།སྒོམ་མེད་ལ་ཟླ་བསྟན་པ་དང་གཅིགམི་ནོར་དྲོད་ཚད་བསྟན་པ་དང་གཉིས།བར་དོ་ཕྱང་ལམ་བསྟན་པ་

དང་གསུམ།འབྲས་བུ་ཐོབ་ཚུལ་བསྟན་པ་དང་བཞི།འགྲོ་དོན་རྫོགས་ཚུལ་བསྟན་པ་དང་ལྔའོ།དང་པོ་ལ་གསུམ་སྟེ།ཐ་དད་མེད་པའི་ངེས་ཚིག་བསྟན་པ་དང་།དམིགས་གཏད་མཐའ་སེལ་ལ་དོར་བསྟན་པ་དང་།ཡོངས་དུ་བདག་མེད་ཀྱི་ལ་བཟླ་བསྟན་པའོ།དང་པོ་ལ་སྣང་སྲིད་འཁོར་འདས་བྱང་ཆུབ་སེམས་ལ་མཉམ།ཅེས་པས།འདི་ནས་མར་ལ་བོན་ཐམས་ཅད་སེམས་ལ་འདུས་པའི་མཚན་ཉིད་སྟོན་སྟེ།དེ་ཅིའི་ཕྱིར་ཞེ་ན།བསྒོམ་ལམ་གྱི་བྱེ་བྲག་ནི།འཁྲུལ་སྣང་གི་རིམ་པའོ།བོན་ཅན་གྱི་སྣང་བ་ནི།འཛིན་པའི་རང་སྣང་ངོ།འཁོར་འདས་ཀྱི་དཀར་ནག་ནི།རྟོག་འཛིན་གྱི་བཟང་ངན་ནོ།སམེས་ལ་སེམས་ཀྱི་དམིགས་ཡུལ་མེད་ན།བོན་རྣམས་སེམས་ལ་རྫོགས་ཞེས་བྱའོ།མཉམ་པའི་དབྱིངས་ལ་མིང་གི་མཚོན་དུ་མེད།སྙིང་པོ་མཚོན་མེད་བདགས་སུ་ཅི་ལ་ཡོད།ཅེས་པས་

སེམས་ནི་མཉམ་པའི་དབྱིངས་ཏེ།ཆེ་ཆུང་ཚད་ལ་འདས།སེམས་ནི་སྣང་བའི་ཡུལ་སྟེ།རྣམ་པ་ཅི་ཡང་འཆར།སེམས་ནི་བདག་མེད་ཆེན་པོ།མིང་གི་མཚོན་དུ་མེད།ཀུན་གྱི་གཞི་རྩ་སེམས་ལ་མཚོན་མེད་ན།སྣང་བའི་ཅན་མཚོན་དུ་ཅི་ལ་ཡོད།ཀུན་གྱི་གཞི་རྩ་སེམས་ལ་མིང་མེད་ན།སྣང་བའི་བོན་ཅན་སོ་སོར་གང་གི་ཕྱེ།ཀུན་གསལ་གཏད་སོ་མེད་པར་སྙིང་པོའི་གནས་ལུགས་ཡིན།ཅེས་བྱའོ།བསྒོམ་པའི་ཡུལ་མེད་བསྒོམ་བྱེད་སེམས་ཡང་མེད།བསྒོམ་ཡུལ་མིག་གཏད་མཚན་མའི་ལས་ལ་ཕྱོགཅེས་པས།བསྒོམ་པའི་ཡུལ་མེད་པ་ནི།བསྒོམ་ལ་བསྒོམ་གྱི་མིགས་མ་མཆིས།བསྒོམ་བྱེད་ཀྱི་སེམས་མེད་པ་ནི།རྟོག་འཛིན་ཡང་དམིག་མེད་ཀྱི་རང་བཞིན།བློ་ཡུལ་ནས་བསྒོམ་དྲན་འཛིན་དུ་འདོད་པ་ནི།མཚན་མ་ཀུན་རྫོབ་དམིགས་གཏད་ཀྱི་བོན་སྟེ།དམིག་མེད་ལ་

འགལ་ལོ།སྣང་སྲིད་བསྒོམ་པ་བླ་མེད་ལམ་ལ་ལོགབསྒོམ་བྱེད་མིང་པོ་བསྒོམ་པ་བླ་ན་མེད།ཅེས་པས།སྟོང་གསལ་འཛིན་མེད་ཀྱི་དོན་མ་རྟོག་པས།སེམས་སྟོང་པ་ཕྱལ་ཆད་ལ་བློ་ཞེན་སྟེ།བསྒོམ་པ་ནི།བླ་མེད་གྲོལ་བའི་ལམ་དུ་མི་འགྱུར་རོ།བསྒོམ་བྱེད་ཀྱི་བློ་དེ་མ་གོས་ན།བླ་ན་མེད་པར་ཡང་དག་པའི་འབྲས་བུ་དེ་ལ་འབྱུང་བའོ།ཞེ་འདོད་བསྒོམ་པའི་རང་འབྱུང་ཡེ་ཤེས་བསྒྲིབས།སེམས་ཀྱི་སེམས་བཅོས་འཁྲུལ་རྟོག་དག་མི་འགྱུར།ཅེས་པས།འཆར་དུ་རེ་བ་ནི་རང་འབྱུང་བསྒྲིབ་པའི་མུན་པ།བཟང་དུ་རེ་བ་ནི་རང་རྒྱུད་བཅིངས་པའི་ཐ་རམ།སེམས་ཀྱི་སེམས་བཅོས་ནི་ཁམས་གསུམ་འཁོར་བའི་གཞི་མའོ།གང་འབྱུང་རོ་གཅིག་སྟོང་རིག་བྱང་ཆུབ་སེམས།མ་བསྒོམ་མི་ཡེངས་བསྒོམ་ཤེས་བསྒོམ་པའི་མཆོགཅེས་པས།ཤར་ཚད་སྟོང་གསལ་འཛིན་མེད་ཡིན།དེ་ལ་མ་

བཅོས་མ་ཡེངས་ནི།བསྒོམ་པ་བླ་ན་མེད་པའོ།རང་སྣང་བསྒོམ་ཡོད་ཡང་དག་ཕྱིན་ཅི་ལོགབསྒོམ་མེད་རྟོག་བྲལ་བླ་མེད་རྒྱལ་བའི་ཐུགས།ཅེས་པས།་བློ་ཡུལ་བསྒོམ་ཡོད་ངེས་ཤེས་ཅན།དམིགས་མེད་སེམས་ནིད་ཟུར་མཐོང་མིན།བླ་མེད་སེམས་ཉིད་སྙིང་པོ་ནི།བསྒོམ་དང་རྟོག་པའི་ངོ་འཛིན་མེད།དུས་གུསམ་གཏན་དུ་ངོ་བོ་དེ་བཞིན་ཉིད།བསྒོམ་ཞེས་མིང་དུ་བཏགས་པ་ཐ་སྣད་ཙམ།ཅེས་པས།ཡེ་ནས་ཅི་ཡང་མ་ཡིན་པས་བདག་མེད་མིང་ལ་འབོད་མི་རུང་གང་གི་བསྒྱུར་དུ་མེད་པ་ལ་ཡིད་བཅོས་བློ་ཡི་བསྒོམ་མ་བྱེད།དཔེ་མཚོན་ཚིག་ལ་ཡེ་ནས་འདས།བསྒོམ་ཞེས་བྱ་བ་རྫུན་ལ་ཞོགཐབས་ཀྱི་བོན་སྒོ་ཤེས་ཆུང་འགོ་ཡོར་སྐོར།བརྒྱད་ཁྲི་བཞི་སྟོང་དགོངས་དོན་གཅིག་བས་མེད།ཡོངས་ཀྱི་སྙིང་པོ་བདག་མེད་ཚིག་ལ་འདས།ཅེས་པས།མ་རིག་སེམས་ཅན་བློ་ཡུལ་ནས།བོན་སྒོ་ཅི་ཙམ་

གྲངས་མང་ཡང་།དགོངས་དོན་གཅིག་བས་གསུངས་པ་མེད།གཅིག་ནི་སྟོང་ཉིད་བདག་མེད་ཡིན།བདག་མེད་ཉག་གཅིགམཐོང་ན་ཐེག་སྒོ་ཀ་འཛིན་འཆལ་པའི་རྒྱུ།མ་རིག་མཐོང་ཡུལ་བོན་སྒོ་དུ་མ་ཡང་།བདག་ེམད་མཚོན་བྲལ་དེ་བས་བསྟན་པ་མེད་ཅེས་པས།མ་རིག་སེམས་ཅན་མཏོང་ཡུལ་ནས་ཐེག་པ་ས་ལམ་གྲངས་མང་ཡང་།སྣང་སེམས་བདག་མེད་མ་རྟོགས་པས།བདག་ནི་བློ་ཡི་རིམ་པ་ཙམ།འཁོར་ལས་མཉམ་པའི་དོན་མཐོང་བས།ཐེག་པ་ས་ལམ་དེ་ལ་རྫོགས།རང་མཚན་སེམས་ཉིད་སྟོན་པའི་མིང་མི་མཁྱེན།དེ་མེན་ཕལ་གྱིས་མཚན་སྒྲོས་ཅི་ལ་སྨོས།ཅེས་པས།བདག་རྒྱུད་ཅི་ཡང་མ་ཡིན་པས།རྣམ་མཁྱེན་སྟོན་པའི་མིང་མི་མཁྱེན།དེ་མེན་ཕལ་གྱིས་སྨོད་ཅི་དགོས།མིང་མེད་ཚིག་ལ་འདས་པ་དེ།བདག་མེད་བོན་སྐུ་མཚན་དུ་གྲགས།ཇི་སྙེད་མིང་མེད་གཟེར་མཐོང་

རྟོགས་པའི་ཕུལ།དུས་འདིར་ཡན་བཅད་ཅི་ཙམ་གྲངས་མང་བ།མེད་པའི་སྙིང་པོ་མཚན་ཉིད་དེ་བསྟན་ནོ།ཅེས་པས།སྣང་སེམས་མིང་མེད་མཐོང་བ་དང་།བླ་མེད་སམེས་ཉིད་ངོ་བོ་སྟེ།བཀའ་ལ་དེ་བས་བསྟན་པ་མེད།དེ་བསྟན་མཚོན་དུ་མེད་པས་ཅི་སྨོད་ན།དེ་རིག་དེ་བས་བསྟན་དུ་མ་མཆིས་ཀྱང་།དེ་བཞིན་མ་རིག་ཐུགས་ཀྱི་བརྡའ་ཙམ་མོ།ཅེས་པས།མིང་མེད་མིང་ལ་དྲང་བ་ནི།བརྗོད་མེད་དོན་ལ་འགལ་མོད་ཀྱང་།མ་རྟོག་ཚིག་གི་མ་ཁྲིད་ན།བརྗོད་མེད་བྱང་ཆུབ་རྟོགས་མི་འགྱུར།དེ་ནས་ཐུགས་ཀྱི་བོན་དུ་བསྟན།ཐབས་ལ་ཞེན་པ་བྱང་ཆུབ་ལམ་ལོག་ཡིན།ཅེས་པས།ཀུན་རྫོབ་ཐབས་ལ་ཞེན་པ་ནི།དོན་མ་བླ་མེད་དོན་ལ་ལོགས་ལམ་རྟགས་ལ་ཞེན་པ་ནི།བདེ་ཆེན་སྤྲོས་མཐའ་ཆོད་དུས་མེད།བློ་བོ་ཉམས་ལ་ཞེན་པ་ནི།རང་འབྱུང་ཡེ་ཤེས་ཐོབ་དུས་མེད།ཡོད་པ་ཆ་ཕྱེ་ཐ་མལ་པ་ལ་སྦྱོར།

བློ་གྱོང་ཐོག་བརྫིས་མི་ལེན་སྲིད་པའི་ཚུལ།ཅེས་པས།མ་རིག་བཀའ་བརྒྱུད་མཐའ་དག་ལ།བསམ་གཏན་བསྒོམ་དུ་བསྟན་པ་ཡང་།བློ་གྱོང་ཐ་མལ་བྲིད་ཚུལ་སྟེ།ཐེར་ཟུག་བརྟུལ་བའི་མ་རིག་ཡིན།རང་མཚངས་རང་ལ་བུད་པར་སློབ་དཔོན་མཆོགཅེས་པས།རང་གི་རང་མཚན་མཐོང་བ་ནི།འདྲེན་པའི་སློབ་དཔོན་ནི་དཔོན་གསས་མཐར་ཐུག་སྟེ།གཅིག་ཤེས་ཀུན་ལ་གྱོལ་བའོ།ངེས་ཤེས་ཁོང་ནས་སྐྱེ་བའི་དམ་པའི་བཀའ།ཅེས་པས། བླ་མེད་བྱང་ཆུབ་བདེ་བའི་ལམ། ངེས་ཤེས་རང་ལ་མ་རྙེད་ན། བཀའ་བརྒྱུད་ཚོགས་ལ་བློ་སྦྱང་ཙམ། ཤེས་རྒྱུད་འཁྲུལ་པའི་གཞི་མ་ཡིན། བདག་ལ་བདག་ཉིད་དམར་ཐག་ཆོད། བཀའ་རྒྱུད་སྙིང་པོ་དེ་ནས་རྫོགས། བདག་མཚན་སྟོང་པར་མཐོང་བ་གཉེན་པོའི་མགོན། བར་པའི་སྐབས་ལ་མེད་པར་སྤྲོས་ཐག་བཅད། ཅེས་པས། རང་མཚན་

སྟོང་པར་མཐོང་བ་ནི། ཉོན་མོངས་འཇོམས་པའི་གཉེན་པོ་ཡིན། བསྒོམ་མེད་སྤྲོས་མཐའ་ཆོད་པ་ནི། སེམས་ཤེས་པའི་དང་པོ་ིན། དེ་ནས་ཁད་ཀྱི་གཉིས་མེད་གདམ་པ་གཏབ། བཉིས་མེད་དོན་མཐོང་ཡོད་མེད་ཚིག་ཚོགས་རྫུན། ཅེས་པས། དབང་པོ་ཐ་མའི་གང་ཟག་ལ། དང་པོ་བསྒོམ་དུ་ཡོད་པར་བསྟན། དེ་ནས་མེད་པའི་སྤྲོས་མཐའ་བཅད། ཐ་མ་གཉིས་མེད་མཉམ་པ་མཚོན། བདེན་པའི་སྙིང་པོ་མཐོང་བ་ནི། ཡོད་མེད་ཚིག་སྒྲོས་རྫུན་དུ་འཆར། དེ་ཡང་ཐོག་མ་ཡོད་ལ་མ་སྦྱོར་བས། ཐ་མལ་རང་རྒྱུད་ཁྲིད་པའི་གོ་སྟབས་མེད། ཅེས་པས། གང་ཟག་ཤེས་རྒྱུད་ཐེར་ཟུག་ལ། ཐོག་མ་བསྒོམ་ཡོད་མ་བསྟན་ན། དོན་དམ་བསྒོམ་མེད་ཞལ་མི་མཐོང་། དེ་ནས་དང་པོ་བསྒོམ་དུ་ཡོད། སྤྱིར་ཡང་རྨོངས་པ་ཡོད་པའི་རིགས་ལ་དགའ། གང་ལ་ཅི་འདུལ་དེ་བཞིན་ཚུལ་སྟོན་

ཀྱང་། རྒྱུ་ཡོད་ཉམས་མྱོང་ལམ་ལུས་འགག་ནས་བསླུས། ཅེས་པས། སྤྱིར་ཡང་མ་རིག་ཞེན་པའི་འཁྲུལ་སྣང་ལ། རང་བློ་འཛིན་པའི་བསྒོམ་ཡོད་ཕྱོགས་ལ་དད། དེ་ནས་དང་པོ་བསྒོམ་ཡོད་ཚུལ་སྟོན་ཀྱང་། བློ་སྣང་བསྒོམ་ཡོད་རྐྱེན་གྱིས་ཡལ་བའོ། ཡོད་པར་ཆ་འཛིན་བླ་མེད་ཕྱོགས་མ་རིགས། བླངས་རོ་མིག་གཏད་ཡང་དག་ལམ་སྣ་མིན། ཅེས་པས། བདག་ལ་བསྒོམ་ཡོད་ཆ་འཛིན་ཡང་། ཡང་དག་བླ་མེད་ཕྱོགས་མཐོང་མེད། འཕྲོ་དང་གནས་པ་སྤང་བླང་ཅན། ཐེག་ཅེན་ལམ་སྣ་རྙེད་པ་མིན། དམིགས་ཡུལ་ཅན་གྱི་སྙམས་མྱོང་ཡང་། རང་མཚན་སེམས་ངོ་ཤེས་པ་མིན། ཡང་གཅིག་མེད་པའི་ཆ་ལ་དེ་ལྟར་སྦྱོང་། བློ་ཡུལ་ཞེན་པ་དེ་མིན་བྲལ་མི་འདོད། ཅེས་པས། བར་དུ་བསྒོམ་རྒྱུ་མེད་པར་བསྟན། བསྒོམ་མེད་དམར་ཐག་ཆོད་ན། བསྒོམ་

ཡོད་ཞེན་པ་བྲལ་མི་འདོད། དེ་ནས་བསྒོམ་དུ་མེད་པར་བསྟན། མཐའ་སེལ་རང་མཚན་མངོན་མཐོང་དྲང་བའི་དོན། ཅེས་པས། ཡོད་མེད་མཐའ་བྲལ་མངོན་རྟོག་པས། ཚིག་སྒྲོས་གཉིས་སུ་དྲང་དོན་བོན། བཀའ་རྒྱུད་རྫུན་དུ་འཆར་བའོ། ཡོད་མེད་ཆ་འཛིན་ཡང་དག་དོན་ལ་འཛོལ། ཕྱལ་ཆད་ཐེར་གཟུགས་ལོག་པའི་བོན་དུ་འགྱུར། ཅེས་པས། བསྒོམ་ཡོད་འདོད་པ་ཐེར་ཟུག་སྟེ། ཕྱི་ས་རྟག་པའི་བོན་ལ་སྟེ། མེད་པར་འདོད་པ་ཕྱལ་ཆད་སྟེ། ཕྱི་ས་སྟོང་ལྟ་བ་ལ་སྟེ། དོན་དམ་རྩེ་ཤར་གཉིས་མཐའ་ཚིག་ལ་འདས། བྱང་ཆུབ་སྙིང་པོ་འདི་ནས་འོག་མངོན་ཙམ། ཅེས་པས། མི་ནོར་ངེས་པའི་ལམ་སྣ་ནི། ཡོད་མེད་གཉིས་སུ་མེད་པར་མཐོང་། དེ་ནི་དོན་དམ་རྩེ་མོ་ཡིན། བདག་ཟལ་རྩོ་བྲལ་ཁོངས་ནས་མ་མཐོང་བས། ལུང་དང་མན་ངག་དོན་གསས་བསྟན་དུ་མེད། ཅེས་པས། བདག་ཉིད་ཁོང་ནས་དམར་ཐག་མ་ཆོད་ནས། ལུང་དང་

མན་ངག་ཚིག་ཐོས་དོན་འགོ་ཆུང་། ཉོན་མོངས་འཁྲུལ་སྣང་དངོས་མེད་མ་འཆར་ན། སེམས་རྒྱུ་དམིག་མེད་གོ་ཙམ་དོན་མ་མིན། བདག་ལ་བདག་མེད་སྤྲོས་པ་ཆོད་ན། གནས་ལུགས་བདག་མེད་དཔོན་བསྟན་དུ་མེད། རྩོལ་བྲལ་སྙིང་པོ་བསྒོམ་མེད་ཆ་གཟིགས་ན། བྱ་རྩལ་ལས་སྤྱོད་བྱང་ཆུབ་སེམས་ལ་བསྒྲིབ། ཅེས་པས། སེམས་རྒྱུ་ཡེ་སངས་རྒྱས་པ་རྩོད་བྲལ་ལ། ཕྲལ་རྐྱེན་བཟོ་རྒྱུ་མེད་པར་མ་གཟིགས་ན། དྲན་འཛིན་ཉམས་ཀྱོང་བྱང་ཆུབ་སེམས་ལ་བསྒྲིབས། བགྲོད་ཚུལ་ལམ་རིམ་རྫུན་ཁུངས་མ་བུད་ན། ཐབས་ཀྱི་བོན་སྡེ་སྡུག་བསྔལ་རུ་ཚིག་ཆེ། ཅེས་པས། ས་ལམ་རྫུན་དུ་མ་མཐོང་ན། བློ་བྱེད་ལམ་བགྲོད་འབྲས་བུ་མེད། བྱས་ཚད་དོན་ལ་མི་འབྲེལ་ན། འཛིན་པའི་དགེ་སྤྱོད་བག་ཆགས་གཞི། བསྒོམ་མེད་ཡོངས་མེད་མ་ཤེས་ན། རང་

བདེ་ཉམས་མྱོང་འཛིན་པའི་བློ། རྒྱུ་ཟད་རྐྱེན་ཟད་དམར་ཐག་མཆོད་པས། དུས་དྲུག་རེ་བའི་ནམ་ཀྱང་ཕྱི་ལལོད། ཅེས་པས། ཉོན་མོངས་རྒྱུ་ཟད་མ་རིག་ན། ཡེ་ཤེས་འཆར་རེ་དོན་མི་འབྱོར། ཡུལ་ཅན་སྣང་མེད་མི་རྟག་ན། སྣང་བའི་རྫུན་ཕུག་ཟད་མཐའ་མེད། རང་རྒྱུད་རྒྱལ་བའི་བཟང་ཁ་གཞན་ན་རེ། བདེ་ཆེན་འབྱོར་བའི་དུས་ཚོད་ནམ་ཡང་མེད། ཅེས་པས། སངས་རྒྱས་འདོད་བྱེད་དྲན་པའོ། མ་བཅོས་འབྲས་བུ་རང་ཆས་སྟེ། སངས་རྒྱས་ལོག་ནས་ཐོབ་ཏུ་རེ། སྡུག་བསྔལ་འཁོར་བ་བསྒྲལ་དུས་མེད། ལྟ་བའི་ལྟ་བ་ཚོལ་ཕྲོ་ལྟ་བ་བོར། ལྷ་བྱེད་མཁན་པོ་དམིག་མེད་ལྟ་བའི་མཆོག ཅེས་པས། ལྟ་བ་ཚོལ་བྱེད་དྲན་པ་བློ། ༼ལྟ་བ་ཚོལ་བྱེད་དྲན་པ་བློ༽ ལྟ་བ་འདོད་པའི་ལྟ་བ་བོར། བདག་པོ་དམིགས་ཡུལ་མེད་པ་དེ། དམིག་མེད་རྫོགས་ཆེན་ལྟ་བ་ཡིན། ལྟ་བ་ལྟ་རྒྱུ་མེད་པ་ནི། མཚན་

མ་བློ་ཡུལ་བོན་ལ་གོལ། བདེ་སྟོང་བསྒོམ་པས་ཡང་དག་བླ་མེད་སླད། བསྒོམ་བྱེད་མ་བཅོས་དྲི་མེད་བསྒོམ་པ་བདེ། ཅེས་པས། བློ་ཡི་བདེ་སྟོང་བསྒོམ་པ་ནི། རང་འབྱུང་བསླད་པའི་དྲི་མ་ཡིད། བསྒོམ་བྱེད་མཁན་པོ་མ་བཅོས་པས། དྲི་མེད་རང་འབྱུང་བདེ་ལམ་ཡིན། ཀུན་མཉམ་འཁྲུལ་མེད་སྤང་བླང་སྤྱོད་པ་འཁྲུལ། ཤར་ཚད་རྒྱ་ཡན་འཁྲུལ་མེད་སྤྱོད་པའི་མཆོག ཅེས་པས། བྱས་ཚད་བདག་མེད་མཉམ་པོ་ལ། བཟང་ངན་གཉིས་སུ་འཛིན་པ་ནི། མ་རིག་སེམས་ཅན་བློ་རེ་འཁྲུལ། གང་འབྱུང་ཅི་དགའ་རྒྱ་ཡན་ལ། འཁྲུལ་མེད་རྒྱལ་བའི་འཕྲིན་ལས་ཡིན། སེམས་ཀྱི་སེམས་བཅོས་རང་བཅིང་དམ་ཚིག་ཉམས། མི་དམ་མི་གློད་ཅི་དགའ་དམ་ཚིག་གཙང་། ཅེས་པས། རང་གི་རང་རྒྱུད་བཅོས་པ་ནི། རང་འབྱུང་སེམས་ཀྱི་དམ་ཚིག་ཉམས། བཟང་འདོད་

ཕྱི་ཚུལ་གཟབ་པ་ནི། ཤེས་རྒྱུད་ཉོན་མོངས་སྒྲོགས་ནས་ཚུད། བསྲུང་བྱ་བསྲུང་བྱེད་བློ་རྩོལ་གྱིས། ཡེ་བསྲུང་ཆེན་པོ་མུན་པའི་གཡོགས། མི་སྤང་མི་ལེན་ཅི་དགའ་སྤྱོད། རྣམ་པར་དག་པའི་དམ་ཚིག་ཡིན། དོན་གྱིས་དོན་བསྒྲུབ་གྲུབ་མཐའ་འབྲས་བུ་མེད། སེམས་ཕུག་སེམས་ཀྱི་ཆོད་པས་འབྲས་བུ་མཆོག ཅེས་པས། བསྒྲུབ་བྱེད་དྲན་པ་དམིགས་ཡུལ་མེད། བདེན་ཆེན་འབྲས་བུ་དེ་ཀ་ལ། དེའི་འབྲས་བུ་གཞན་ནས་རེ། གྲུབ་མཐའི་ས་ལ་ལམ་རྫོགས་དུས་མེད། བསྒྲུབ་བྱེད་འདོད་པའི་ཕུག་ཆོད་པས། བླ་མེད་འབྲས་བུ